戒童行（慈受二十偈意同）
作者：貫休
朝代：唐

paragraphs: 勸汝出家須決志，投師學業莫容易。
添香換水結因緣，佛殿僧堂勤掃地。
莫閑游，莫嬉戲，出入分疎說出處。
三朝四宿不見歸，妙法何曾聞一偈。
敬師兄，教師弟，莫向空門爭意氣。
上中下座用謙和，莫賤他人稱自貴。
衣食難，豈容易。
計功多少須慚愧。
隨緣飲啄任精粗，不用千般求細膩。
布素衣，隨時乩，知足便超功果位。
才能豈是皂羅衣，有道何須黃錦被。
清信男，清信女，捨却一身飼餓虎。
此因緣，苦中苦，不用再三說酸楚。
心中有罪自心知，自向心中懺悔取。
親明師，學智慧，別人睡時你慢睡。
出家兒，學妙理，習讀夜眠須早起。
三更睡到四更初，歸向釋迢尊殿裏。
挑明燈，換淨水，禮拜焚香作福祉。
報答三有及四恩，天龍八部生歡喜。
莫愚癡，莫懈怠，一超直入佛境界。
行亦禪，坐亦禪，了達真如觀自在。
（見日本《續藏經》本《禪門諸祖師偈頌》卷下之上。
）。